# Melanie Díaz González

Melanie Díaz González (Utuado, 7 de maig de 1996) és una jugadora porto-riquenya de tennis de taula. Des d'agost de 2019, ha estat en posició 88 amb 3840 punts en el Rànquing Mundial de Dones d'ITTF.
Filla de Bladimir Díaz i Marangely González, és una de les quatre germanes que també són atletes de tennis de taula, inclosa Adriana. La seva àvia paterna va establir i va desenvolupar el tennis de taula en el municipi muntanyenc d'Utuado, on la seva família va créixer. El seu entrenador és el seu propi pare. Melanie també és cosína del jugador de tennis de taula Brian Afanador per part de la seva mare.
Va guanyar la plata en les dobles de dones al costat de la seva germana Adriana Díaz González en els Jocs Centreamericans i del Carib de 2014. En els Jocs Panamericans del 2015, va guanyar la seva primera medalla de bronze en la competició d'equips juntament amb Adriana Díaz i Carolyn Cordero.
En els Jocs Centreamericans i del Carib de 2018 va guanyar dues medalles d'or, en dobles i en l'equip femení al costat de les seves germanes Adriana i Fabiola, i Daniely Ríos. També va guanyar plata en dobles mixtes jugant amb Daniel González.
El 2019 va guanyar l'or, en la competició per equips juntament amb Adriana Díaz i Daniely Ríos, en els Jocs Panamericans de Lima, on es va classificar en la posició 6 de la categoria de dones. Va guanyar els dobles de dones al costat de la seva germana Adriana. També va ser medalista guanyant el bronze individual femení. Va compartir el podi de bronze en la cerimònia de medalla d'aquest esdeveniment amb la brasilera Bruna Takahashi.
El 2021, va participar en el jocs olímpics d'estiu de Tòquio, juntament amb Adriana González i Brian Afanador, sent eliminada en la primera ronda.

## Referències

* ↑ Montalvo, Víctor Torres. «Sueño hecho realidad para Bladimir Díaz dirigir a sus tres hijas» (en castellà). Metro (Puerto Rico), 18-07-2018. [Consulta: 25 juliol 2021].
* ↑ Marshall, Ian. «My family, my identity, my motivation». ITTF, 29-11-2016. [Consulta: 8 agost 2019].
* ↑ Ribas Reyes, Fernando. «Bladimir Díaz sobre el bronce de Melanie: “Ya me puedo morir feliz”» (en castellà). El Nuevo Dia, 07-08-2019. [Consulta: 25 juliol 2021].
* ↑ Pillot Ortiz, Víctor. «Brilla el tenis de mesa en los juegos de Veracruz 2014» (en castellà). Primera Hora, 22-11-2014. [Consulta: 25 juliol 2021].
* ↑ «Dos medallas de bronce en tenis de mesa» (en castellà). Telemundo, 21-07-2015. [Consulta: 25 juliol 2021].
* ↑ Marshall, Ian «Once again gold and silver for Puerto Rico; this time with a difference». ITTF, 23-07-2019.
* ↑ «Lima 2019, WOMEN'S SINGLES - SEEDING LIST». International Table Tennis Federation (ittf), 01-08-2019. [Consulta: 7 agost 2019].
* ↑ Marshall, Ian. «First gold for Puerto Rico, day belongs to Diaz sisters». ITTF, 07-08-2019. [Consulta: 8 agost 2019].
* ↑ Hetherington, Matt. «Diaz Prevails, Silver for USA's Wu Yue on Day 4». Team US, 07-08-2019. [Consulta: 8 agost 2019].
* ↑ Ribas Reyes, Fernando. «Melanie Díaz se queda con bronce en la modalidad individual del tenis de mesa en Lima». Primera Hora, 07-08-2019. [Consulta: 8 agost 2019].
* ↑ «No fue fácil para Melanie desarrollarse a la sombra de Adriana, según su padre» (en castellà). Primera Hora, 07-08-2019. [Consulta: 25 juliol 2021].
* ↑ «Adriana Díaz va a Tokio 2020 con oro panamericano • WIPR» (en castellà). WIPR, 07-08-2019. [Consulta: 25 juliol 2021].
* ↑ Montalvo, Víctor Torres. «Así celebró el equipo de tenis de mesa un oro panamericano histórico» (en castellà). Metro (Puerto Rico), 11-08-2019. [Consulta: 25 juliol 2021].
* ↑ Virella, Aiola. «Se despide Adriana Díaz de las Olimpiadas en Tokio» (en castellà). Metro (Puerto Rico), 27-07-2021. [Consulta: 27 juliol 2021].

## Enllaços externs

* Melanie Díaz - ITTF
* Melanie Díaz - ULTM Arxivat 2021-07-25 a Wayback Machine.
* Melanie Díaz - Guia de Tennis de la Taula